armvectores/hy_wikipedia_2023 huggingface dataset:
Երբ անձրևն ու քամին թակում են պատուհանը

«Երբ անձրևն ու քամին թակում են պատուհանը» (լատիշ․՝ Kad lietus un vēji sitas logā), 1967 թվականի խորհրդային արկածային գեղարվեստական ֆիլմ, որը նկարահանվել է Արվիդ Գրիգուլիսի համանուն վավերագրական վեպի հիման վրա։


== Սյուժե ==
Դետեկտիվ ֆիլմ է Խորհրդային Լատվիայի տարածքում լրտեսության և անտառային եղբայրների դեմ պայքարի մասին։
1940-ականների վերջ։ Արևմտյան «տերերի» մոտից հայրենիք է վերադառնում Լեյնասարը՝ նպատակ ունենալով կապ հաստատել անտառային եղբայրների հետ, որոնք դեռ դիմադրություն են ցույց տալիս խորհրդային իշխանություններին։ Այս ֆոնին ծավալվում է մարդու դրաման, որն  ի հեճուկս ամեն ինչի փորձ է անում վերադարձնել անցյալը։


== Դերերում ==
Հարի Լիեպինշ – Լեյնասար (կրկնօրինակել է Վլադիմիր Դրուժնիկովը)
Էդուարդ Պավուլս – Կարնիտիս
Յուրիս Պլյավինշ – Ֆրեդ (կրկնօրինակել է Նիկոլայ Ալեքսանդրովիչը)
Ուլդիս Պուցիտիս – Պակրաստին (կրկնօրինակել է Անատոլի Իգնատևը)
Լիլիտա Օզոլինիա – Վելտա
Մարա Զեմդեգա – Ռուտ Դումպե
Անտոնիա Յանսոնե – Պիլագա (կրկնօրինակել է Իրինա Չուվելևան)
Վլադիմիր Կոզել – Գայգալ
Ալֆրեդ Վիդենիեքս – Կալնոզոլս
Արթուր Դիմիտերս – Տեյշ (կրկնօրինակել է Յուրի Սարանցևը)
Նիկոլայ Մուրնիեկս – Պիլմանիս
Արթուր Կալեյս – Ռիեկստին
Հելմարս Վելզե – Գոբա
Վայրոնիս Յականս – Մեժնիեքս
Ալֆոնս Կալպակս – էպիզոդ
Գիրտ Յակովլև – ԿԳԲ-ի աշխատակից (լուսագրերում նշված չէ)


== Նկարահանող խումբ ==
Սցենարի հեղինակներ՝ Էմիլ Բրագինսկի, Օսվալդ Կուբլանով
Բեմադրող ռեժիսոր՝ Ալոիզ Բրենչ
Բեմադրող օպերատոր՝ Հենրիկ Փիլիպսոն
Կոմպոզիտոր՝ Պաուլ Դամբիս
Բեմադրող նկարիչ՝ Գունարս Բալոդիս
Հնչյունային օպերատոր՝ Ա. Պատրիկեևա
Ռեժիսոր՝ Ռ. Գինտերե
Մոնտաժող՝ Մ. Չարդինինա
Տնօրեն՝ Աուգուստս Պիտերսոնս


== Ծանոթագրություններ ==
Թանտրճըգ

Թանտրճըգ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 7 կմ հեռու։


== Պատմություն ==
Գյուղն ավերվել, իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 18 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Պատմամշակութային կառույցներ ==
Թանտրճըգն ուներ Ս. Ղազար անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իշմիկ

Իշմիկ (ռուս.՝ Ишмик), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Մատկոմա գետի աջ ափում՝ 33 կմ հեռավորության վրա։ Գետի երկարությունը 18 կմ է։ Ավազանի տարածքը 97,2 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009724
Հիդրոլոգիական ուսումնասիրությունների կոդը - 110000972
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սան Նիկոլա Մանֆրեդի

Սան Նիկոլա Մանֆրեդի (իտալերեն՝ San Nicola Manfredi), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 3169 մարդ, բնակչության խտությունը կազմում է 176 մարդ/կմ²։ Զբաղեցնում է 18 կմ² մակերես տարածք։ Փոստային ինդեքս՝ 82010, հեռախոսային կոդ՝ 0824։


== Ժողովրդագրություն ==
Բնակչության աճը


== Ծանոթագրություններ ==
Պալիխա (Շոմբաշի վտակ)

Պալիխա (ռուս.՝ Палиха), գետ Ռուսաստանում, հոսում Արխանգելսկի մարզում։ Գետաբերանը տեղակայված է Շոմբաշ գետի աջ ափին՝ 7 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000032747
Հիդրոլոգիական ուսումնասիրությունների կոդը - 103003274
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրական խմբակներ

Գրական խմբակներ, գրողների, գրականագետների՝ միևնույն ուղղության, սկզբունքների և հայացքների վրա հիմնված ստեղծագործական միություն։ Գրական խմբակների հետ են կապվում գրական սաչոններն ու երեկույթները։ Այն սկզբնավորվել է դեռևս Հին Հռոմում (մ․ թ․ ա․ 1-ին դար)․։ Միջին դարերում հայտնի էր «Կառլոս Մեծի ակադեմիան» (7-րդ դար)։ 12-13-րդ դարերում, իտալական վերածնության շրջանում, Ֆլորենցիայում Լ․ Մեդիչիի տաճարում հավաքվում էին բանաստեղծներ, փիլիսոփաներ, նկարիչներ, որոնց միավորում էին ոչ այնքան գեղագիտական միասնական սկզբունքները, որքան անտիկ արվեստի պաշտամունքը։ 19-րդ դարում ֆրանսիական բազմաթիվ գրական սալոն-խմբակներից առանձնանում է օրիորդ Անսևլոյինը (մասնակցությամբ Վ․ Հյուգոյի, Ալֆրեդ դը Մյուսեի, Ֆ․ Ռ․ Շատոբրիանի)։ Ռուսաստանում Գրական խմբակները սկզբնավորվել են 17-րդ դարում 30-40-ական թվականներին։ 1801 թվականին կազմակերպվել է «Եղբայրական գրական հասարակություն»։
20-րդ դարում 20-ական թվականներին գրական շարժման ընթացքը հայ իրականության մեջ լի էր որոնումներով, իրարամերժ գաղափարներով։ 1922-1923 թվականներին կազմակերպվել են հայ պրոլետարական առաջին գրական խմբակները («Մուրճ» (Երևան, 1922-1923), «Դարբնոց» (Թիֆլիս, 1922-1923), «Քուրա» (Մոսկվա, 1923))։ Այդ գրական խմբակների նպատակն էր արտացոլել հայ պրոլետարիատի կյանքը։ 1922 թվականի հունիսին Ե․ Չարենցը, Ա․ Վշտունին և Գ․ Աբովը կազմակերպել են «Երեքի խմբակ»-ը, 1923 թվականին Մ․ Արմենը Լենինականում պրոլետարական գրողների հետ հիմնադրել «Հոկտեմբեր»-ը։ Թեև այդ խմբակներն առաջնորդվել են պրոլետկուլտի դրույթներով, բայց և այնպես զգալի գործ են կատարել հայ խորհրդային գրականության ձևավորման և նրա գեղագիտական սկզբունքների մշակման ուղղությամբ։


== Տես նաև ==
Երեքի ղեկլարացիա
Վերնատուն
Կարճևանի բարբառ

Կարճևանի բարբառ - հայերենի ս ճյուղի բարբառ, որ խոսվում է Մեղրու շրջանի Կարճևան գյուղում։ Բաղաձայնական համակարգը՝ եռաստիճան անտեղաշարժ (գրաբարյան համակարգ)։


== Գրականություն ==
Հ. Մուրադյան, Կարճևանի բարբառը, Երևան, 1960։


== Ծանոթագրություններ ==
Ալեքսանդր Սայադյան

Ալեքսանդր Գեորգիի Սայադյան (հոկտեմբերի 19, 1949, Մարալիկ, Հայկական ԽՍՀ, ԽՍՀՄ), հայ հաղորդավար։


== Կենսագրություն ==
Ալեքսանդր Սայադյանը ծնվել է 1949 թվականի հոկտեմբերի 19-ին Մարալիկում։ 1966 թվականին ավարտել է Էջմիածնի № 1 միջնակարգ դպրոցը։ Սովորել է Մոսկվայի հեռուստատեսության և ռադիոյի աշխատողների համամիութենական ինստիտուտում և Մոսկվայի Մաքսիմ Գորկու անվան գրականության ինստիտուտում։ 1971 թվականին մասնակցել է հայկական ռադիոյի հայտարարած մրցույթին և դարձել է հայկական ռադիոյի հաղորդավար։ Նույն թվականին տեղափոխվել է հեռուստատեսություն և մինչև 2000 թվականն աշխատել որպես հաղորդավար։
Վարել է երիտասարդական, արդյունաբերական, հասարակական-քաղաքական հաղորդումներ։ Եղել է «Լրաբեր» գլխավոր լրատվական ծրագրի առաջատար հաղորդավարը։ Փոխանակային ծրագրերի շրջանակներում ներկայացրել է Հայաստանը ուկրաինական, էստոնական, լատվիական, թուրքմենական, ղրղզական և Ռուսաստանի Կրասնոյարսկի, Ստավրոպոլի, Կեմերովոյի, Դոնի Ռոստովի մարզային հեռուստաընկերությունների եթերում։
Ներդրում է ունեցել «Մայր Հայրենիք» (հետագայում՝ «Հայրենիք») և «Այգ» (հետագայում՝ «Երևան») հեռուստաընկերությունների ստեղծման և կայացման գործում։ «Բարի Լույս» հեղինակային ծրագրով 2004-2013 թվականներին աշխատել է Հայաստանի հանրային ռադիոյում և «Արձագանք» ռադիոկայանում։ Զբաղվում է նաև մանկավարժական գործունեությամբ։


== Ծանոթագրություններ ==


== Արտաքին հղումներ ==
Ալեքսանդր Սայադյան, Կարինե Սարգսյան
Անդրեաս Արզումանյան

Վիքիպեդիայում կան հոդվածներ  Արզումանյան ազգանունով այլ մարդկանց մասին:Անդրեաս Հոսեփի Արզումանյան (հուլիսի 18, 1876(1876-07-18), Թաղավարդ, Ելիզավետպոլի նահանգ, Կովկասի փոխարքայություն, Ռուսական կայսրություն - ապրիլի 24, 1931(1931-04-24), Երևան, Հայկական ԽՍՀ, ԱԽՖՍՀ, ԽՍՀՄ), հայ բժիշկ, նյարդախտաբան։ Բժշկական գիտությունների դոկտոր (1914), պրոֆեսոր (1925)։


== Կենսագրություն ==
Սկզբնական կրթությունն ստացել է Շուշիի ծխական դպրոցում։ 1898 թվականին ավարտել է Լազարյան ճեմարանը, իսկ 1903 թվականին՝ Մոսկվայի համալսարանի բժշկական ֆակուլտետը։ Մինչև 1904 թվականը աշխատել է նույն համալսարանի թերապևտիկ կլինիկայում, ապա նշանակվել Կոստրոմայի մարզի երկու տեղամասերի և հիվանդանոցների վարիչ, սակայն շուտով զորակոչվել է և մինչև 1906 թվականը ծառայել որպես գնդի բժիշկ։ Զորացրվելուց հետո աշխատանքի է անցել Մոսկվայի Վ. Ռոտի նյարդային հիվանդությունների կլինիկայում։ 1914 թվականին զորակոչվել և Սիբիրյան գնդի կազմում մասնակցել է ավստրո-գերմանական ճակատի ռազմական գործողություններին։ Պատերազմում աչքի ընկած ծառայությունների համար 1915 թվականին պարգևատրվել է մի շարք մարտական շքանշաններով։
1926-1931 թվականներին ղեկավարել է Երևանի պետական համալսարանի բժշկական ֆակուլտետի նյարդախտաբանության և հոգեբուժության ամբիոնը։


== Գիտական գործունեություն ==
Մոսկվայում նա կատարել է իր գիտական առաջին ուսումնասիրությունները, որոնցից առավել արժեքավորները հրատարակվել են Ս. Կորսակովի անվան նյարդախտաբանության և հոգեբուժության հարցերին նվիրված գիտական հանդեսում։ Ուսումնասիրել է գիգանտիզմին, սուր բազմակի նևրիտին, ուղեղի հավելումներին ու գանգի հիմի ուռուցքներին, ցրված սկլերոզին վերաբերող հարցեր։ «Գլխուղեղի և ողնուղեղի բազմակի սկրելոզ» աշխատությունը նա 1914 թվականին պաշտպանել է որպես դոկտորական ատենախոսություն։
Անդրեաս Արզումանյանի գիտական աշխատությունները նվիրված են բազմանյարդաբորբի, հիպոֆիզի և գանգի հիմքի ուռուցքների ուսումնասիրություններին։ Հայաստանում աշխատելու տարիներին մեծ ուշադրություն է նվիրել մալարիայի հետևանքով առաջացած նյարդաբորբերի, ընդհանուր և սուր ատաքսիայի, վիրաբուժական տուբերկուլոզի բուժման ընթացքում նյարդահոգեկան ոլորտի բարդությունների հարցերին։


== Ծանոթագրություններ ==
Գասիչևկա

Գասիչևկա (ուկրաիներեն՝ Гасичівка), գյուղ Ուկրաինայի Չեռնիգովի մարզի Գորոդնյայի շրջանում։
2010 թվականի տվյալներով Գասիչևկա գյուղում բնակվում էր 19 մարդ։ Բնակչության խտությունը կազմում էր 26,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աուրորա դու Տոկանտինս

Աուրորա դու Տոկանտինս (պորտ.՝ Aliança do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 2 827 մարդ՝ 2006 թվականի տվյալներով։ Գրավում է 752,826 կմ2 տարածք։ Բնակչության խտությունը՝ 3,8 մարդ/կմ²։


== Պատմություն ==
Քաղաքը հիմնադրվել է 1963 թվականի հոկտեմբերի 29-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 7.934.537,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.686,94 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,658 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Աուրորա դու Տոկանտինսի մասին
Քայլ Ուոքեր

Քայլ Էնդրյու Ուոքեր, (անգլ.՝ Kyle Andrew Walker, մայիսի 28, 1990(1990-05-28), Շեֆիլդ, Միացյալ Թագավորություն), անգլիացի ֆուտբոլիստ, անգլիական Մանչեսթեր Սիթիի և Անգլիայի ֆուտբոլի ազգային հավաքականի պաշտպան։


== Կարիերա ==


=== Շեֆիլդ Յունայթեդ ===
7 տարեկանում արդեն Շեֆիլդ Յունայթեդի ակադեմիայի սան էր, իսկ 18 տարեկանում արդեն Շեֆիլդ Յունայթեդի պահեստայինների թվում էր։


=== Տոտտենհեմ Հոտսպուր ===
2009 թվականին Ուոքերը լքեց Շեֆֆիլդը և տեղափոխվեց Տոտտենհեմ Հոտսպուր Քայլ Նոթոնի հետ միասին 9 միլիոն ֆունտ ստերլինգի դիմաց։ Հետո Տոտտենհեմը նորից նրան բաց թողեց Շեֆֆիլդ Յունայթեդ, բայց վարձակալությամբ 2009/10 մրցաշրջանի վերջին։
2010/11 մրցաշրջանը Ուոքերը անցկացրեց Քուինս Պարկ Ռեյնջերսում վարձակալությամբ, բայց հիմնական կազմում այդպես էլ չհայտնվեց։ Մրցաշրջանի ավարտին վարձակալությամբ տեղափոխվեց Աստոն Վիլլա։
Աստոն Վիլլա տեղափոխվելիս Քայլը հայտարարեց, որ ուզում է մնալ Աստոն Վիլլայի մշտական կազմում, բայց Լոնդոնցիների գլխավոր մարզիչ Գարրի Ռեդնապը հայտարարեց, որ  պատրաստվում բաց թողնել պաշտպանին և Քայլը պայմանագիր կնքեց Տոտտենհեմի հետ մինչև 2016 թվականը։
2012 թվականի մայիսի 3-ին Ուոքերը երկարացրեց պայմանագիրը Տոտտենհեմի հետ մինչև 2017 թվականը։


== Ծանոթագրություններ ==


== Արտաքին հղումներ ==
Kyle Walker at tottenhamhotspur.com
Ցուցանիշները soccerbase.com կայքում (անգլ.)
England profile Archived 2017-10-30 at the Wayback Machine. at thefa.com
Բասիանո

Բասիանո (իտալերեն՝ Bassiano), կոմունա Իտալիայում, գտնվում է Լացիո մարզի Լատինա գավառում։ Բնակությունը կազմում է 1614 մարդ (2008 թվականին), խտությունը կազմում է 52 մարդ/կմ²։ Տարածքը կազմում է 31 կմ²։ Փոստային ինդեքս՝ 04010։ Հեռախոսային կոդ՝ 0773։


== Ժողովրդագրություն ==


== Արտաքին հղումներ ==
ProLoco Archived 2008-05-09 at the Wayback Machine. (italienisch)
Bassiano auf www.comuni-italiani.it (italienisch)


== Ծանոթագրություններ ==
Լիտոպեդիա

Լիտոպեդիա, ներկայումս չգործող բանասիրության էլեկտրոնային հանրագիտարան։ Հիմնել է Աշոտ Գաբրիելյանը 2011 թվականի հունվարի 28-ին։ Կայքն ամփոփում էր բանասիրությանը առնչվող տեղեկություններ, ինչպես նաև՝ բնագրեր։
Կայքը «ArmNet Awards» 2012-ի և 2013-ի վեբ-մրցույթում «Լավագույն բովանդակություն» անվանակարգում ընդգրկվել է լավագույն չորս կայքերի մեջ։
2017 թվականից կայքը չի գործում։


== Ծանոթագրություններ ==


== Արտաքին հղումներ ==
Արխիվացված կայք
Ստրևի

Ստրևի  (իտալերեն՝ Strevi ), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 2045 մարդ (2008)։ Բնակչության խտությունը՝ 134 մարդ/կմ²։ Տարածքը կազմում է 15 կմ²։ Փոստային ինդեքս՝ 15019 ։ Հեռախոսային կոդ՝ 0144։


== Ժողովրդագրություն ==


== Համայնքը տնօրինություն ==
Հեռախոս - 0144 363124
Էլեկտրոնայի փստ - comune.strevi@mclink.it
Պաշտոնական կայք -http://www.comune.strevi.al.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մորգան շրջան (Ալաբամա)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան (անգլ.՝ Morgan County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.500 կմ² է, բնակչությունը՝ 119,49 մարդ (2010 թ. տվյալներով)։ Շրջկենտրոնն է Դեկատուր բնակավայրը։ Կազմավորվել է 1818 թ.։


== Ծանոթագրություններ ==
Վրաստանի զինված ուժեր

Վրաստանի զինված ուժեր, Վրաստանի բանակը, որը կազմված է ցամաքային զորքերից, ռազմաօդային և ռազմածովային զինված ուժերից (ընդհանուր թվաքանակը՝ 30 հազար)։ Բացի այդ, կան ներքին զորքեր, սահմանապահ զորքեր, ազգային գվարդիա։ Ցամաքային զորքերում կա 6 բրիգադ։ Առավել նշանակալից իրադարձություն է ամերիկյան ռազմական հրահանգիչների մասնակցությունը վրացական հատուկ ստորաբաժանումների պատրաստման գործում (պաշտոնապես ահաբեկչության դեմ պայքարելու համար)։
Երկու տարվա ընթացքում նրանք պատրաստել են 4 «կոմադոս» գումարտակ, ընդհանուր առմամբ 2500 զինծառայողներով (յուրաքանչյուր գումարտակում մոտ 560 զինծառայող և 180 զինվոր` մեքենայացված մեկ վաշտում)։ Վրաստանը և ԱՄՆ-ը պայմանավորվել են պատրաստել ևս 2000 վրացական զինծառայողների։ Վրացական զինծառայողները պատրաստվում են Թուրքիայում և իրենց երկրում։ Վրաստանի ռազմական բյուջեն տարեցտարի ավելանում է, վերջին 3 տարում աճել է մոտ 4 անգամ։
Վրացական բանակի ցամաքային զորքերում կա 100-ից ավելի տանկ, 80 ՀՍՄ և 110 ԶՓ, 21 համազարկային կրակի հրթիռային համակարգ «Գրադ», մոտ 110 դաշտային հրետանու հրանոթ։ Ռազմաօդային ուժերում կա 10 գրոհային «ՍՈՒ-25», 10 ուսումնական ինքնաթիռ` «Լ-39», 42 ուղղաթիռ։ Հակաօդային պաշտպանությունում՝ 7 զենիթահրթիռային կայանք «Ս-125», ամերիկյան արտադրության շարժական զենիթահրթիռային համակարգ՝ «Ստինգեր», ռուսական «Իգլա-1», «Սարերս -2», «Ստրելա-3»։ Ռազմածովային ուժերում կա մոտ 30 հրթիռային, պահակային և դեսանտային կատեր։
Վրաստանի ազգային գվարդիայի առջև խնդիր է դրված՝ արտակարգ իրավիճակների ժամանակ օգնել ժողովրդին անցկացնելու զորահավաք, ստորաբաժանումները համալրել անձնակազմով։
2008 թվականի օգոստոսյան վրաց-ռուսական պատերազմում վրացական զինված ուժերը կրեցին զգալի կորուստներ, զորքերի բարոյահոգեբանական վիճակը ցածր է։
Փազարճըգ (գյուղ)

Փազարճըգ, գյուղ Կիլիկիայում, Անդանայի նահանգի Մարաշի գավառում, Բազարջըղի գավառակում, Մարաշ քաղաքից 50 կմ հարավ–արևելք։


== Ծանոթագրություններ ==
Կամենկա (Մեծ Կակշայի վտակ)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գետ Ռուսաստանում, հոսում է Շաբալինսկի շրջանում, Կիրովի մարզում։ Գետաբերանը տեղակայված է Մեծ Կակշա գետի ձախ ափին՝ 116 կմ հեռավորության վրա։ Գետի երկարությունը 14 կմ է։
Գետի ակունքը գտնվում է անտառներում, Լենինսկոե գյուղից 10 կմ հարավ։ Գետը հոսում է հարավ-արևմուտք, անմարդաբնակ ճահճոտ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000042155
Հիդրոլոգիական ուսումնասիրությունների կոդը - 110004215
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժելատին

ժելատին (ֆր.՝ gélatine, լատ.՝ gelātus «սառեցված» բառից), անգույն կամ դեղին երանգ ունեցող մասնակի հիդրոլիզացված կոլագեն սպիտակուց, թափանցիկ մածուցիկ զանգված, կենդանիների շարակցական հյուսվածքի վերամշակման արդյունք (դենատուրացիա)։ Կախված հումքի և կիրառման նպատակներից, ունի տարբեր առևտրային անուններ՝ ճագարենու, մորթափառային (մաշկային), մագաղաթյա, ոսկրային, ձկնային (թառափի), ատաղձագործի (ոսկրի) և այլն։


== Կիրառություն ==
Ժելատինն օգտագործվում է 

սննդամթերքների
փայտի, կաշվի, տեքստիլի, ինչպես նաև սոսնձի արհեստագործական և գեղարվեստական արտադրատեսակների
գեղանկարչության (տախտակների, կտավների, թղթի, լեվկասի, մակերևույթների սոսնձում)
գրքերի (գրքերի բլոկի սոսնձում, կաշվի, կտորի և գրքի կազմի համար այլ նյութերի սոսնձում)
լուսանկարչական լուսազգայուն նյութերի
պարկուճի տեսքով դեղագործական ձևերի
թերթերի, ամսագրերի, թղթադրամների (ընդգրկված է որոշ տպագրական ներկերի մեջ)
դեղերի պատիճների, լվացքի և սպասքի լվացման մեքենաների համար նախատեսված հաբերի ջրի մեջ լուծվող պատյանների
կոսմետիկ միջոցների
փեյնտբոլի գնդիկներիարտադրության մեջ։
Բացի այդ, ժելատինն օգտագործվում է նաև որպես մանրէաբանության մեջ բակտերիաների զարգացման համար կայուն միջավայր։


== Փոխարինիչներ ==
Սննդամթերքի արտադրության ժամանակ ժելատինի փոխարեն կարող են օգտագործվել բուսական դոնդողակերպիչներ.

Պեկտինյան նյութեր


== Ծանոթագրություններ ==


== Գրականություն ==
Ченнини, Ченнино ((ок. 1370 – после 1427)). Книга об искусстве, или Трактат о живописи [Текст] / Ченнино Ченнини ; перевод с итальянского А. Лужнецкой ; под редакцией и со вступительной статьей А. Рыбникова. - Москва : ОГИЗ : ИЗОГИЗ, 1933. - 138
«Желатин»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Դիդենդորֆ

Դիդենդորֆ (ֆր.՝ Diedendorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 345 մարդ, բնակչության խտությունը` 34.12 մարդ/կմ²։ Բնակավայրը զբաղեցնում է 10.11 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 65 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 210 աշխատունակ (15-64 տարեկան)  բնակիչ, որոնցից ակտիվ էին 155-ը, իսկ ոչ ակտիվները` 55։ Ակտիվության ցուցանիշը կազմում է 73,8 %։ 155 աշխատունակ մարդկանցից աշխատել է 148 անձ (82 տղամարդ և 66 կին)։ Գործազուրկ են եղել 7 անձ (2 տղամարդ և 5 կին)։ 55 անաշխատունակներից 17-ը եղել են աշակերտներ կամ ուսանողներ, 17-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Super RTL

Super RTL, գերմանական հեռուստաալիք, հիմնվել է 1995 թվականի ապրիլի 28-ին։
Ուղղված է մանկական և պատանի դիտորդների համար՝ հիմնական եթերում, և ընտանեկան դիտման համար՝ երեկոյան ժամերին։ 1998 թ. փետրվարից հանդիսանում է առաջատարը Գերմանիայում՝ 3-13 տարեկան հանդիսատեսների կատեգորիայում։ RTL Group հոլդինգի կազմում է, որին պատկանում է հեռուստաալիքի բաժնետոմսերի 50%-ը։ Հեռուստաալիքի համասեփականատերն է ամերիկյան «The Walt Disney Company» ընկերությունը (50%)։ 2011 թ. հուլիսի 24-ից հեռուստաալիքի անցել է հեռարձակման 16:9 ֆորմատի։


== Արտաքին հղումներ ==
Պաշտոնական կայք (Գերմաներեն)


== Ծանոթագրություններ ==
Ալի Սուզանդեհ

Ալի Սուզանդեհ (պարսկերեն՝ علی سوزنده, մարտի 22, 1970(1970-03-22), Շիրազ, Իրան), իրանյան ծագման գերմանացի անիմատոր և կինոռեժիսոր։ Առավել հայտնի է 2017 թվականի նկարահանած գերմանա-ավստրիական Թեհրանյան տաբու անիմացիոն ֆիլմով, որը բացահայտում է Իրանի սեռական ու գենդերային երկակի ստանդարտները։


== Վաղ կյանք և կրթություն ==
Սուզանդեհը ծնվել է Շիրազում, Իրան։ Մինչև 1995 թվականին Գերմանիա տեղափոխվելը սովորել է Թեհրանում։ Գերմանիա ներգաղթելուց հետո ստացել է Քյոլնի տեխնիկական համալսարանի մեդիա նախագծողի դիպլոմ։ Նա իր ընտանիքի միակ անդամն է, որ ապրում է Իրանից դուրս։


== Կարիերա ==
Գերմանիայում Սուզանդեհն աշխատել է որպես անիմացիայի մասնագետ տարբեր ֆիլմերում ու հեռուստատեսություններում` նկարահանելով երաժշտական տեսահոլովակներ ու այլ կարճ ֆիլմեր` ստեղծելով իր սեփական Intaktfilm ընկերությունը։ Նրա անիմացիոն աշխատանքներից է Կանաչ ալիքը (The Green Wave, 2010), որն արժանացել է Grimme Preis մրցանակի` լավագույն վավերագրական ֆիլմ անվանակարգում։


=== Թեհրանյան տաբու ===
Ռեժիսորի առաջին գեղարվեստական ֆիլմը Թեհրանյան տաբուն է, անիմացիոն ֆիլմ, որը բացահայտում է «Իրանում երիտասարդների գաղտնի կյանքը, որոնք պայքարում են իրենց սեռականությունն ու ընտրած կյանքը` ապրելով երկրի ճնշող, թեոկրատիկ համակարգում»։ Ֆիլմի պրեմիերան կայացել է Կաննի 70-րդ կինոփառատոնի մրցութային շաբաթվա ընթացքում, 2017 թվականի մայիսին և 2018 թվականի փետրվարից սկսել է անդրադարձների արժանանալ ԱՄՆ-ում։ Ֆիլմն ուշադրություն է գրավել իր թեմայի և վիզուալ ոճի շնորհիվ, որը The Hollywood Reporter-ը բնութագրել է որպես «ռոտոսկոպիայի և շարժվող պատկերի եզակի համադրություն` ձեռքի և համակարգչային անիմացիայով»։
Սուզանդեհը HuffPost-ին ասել է, որ ֆիլմի ոգեշնչումն առաջ է եկել մի խոսակցությունից, որ նա գնացքում լսել է երկու իրանցիներից, որոնք իրենց մտահոգությունն են արտահայտել Իրանում կանանց վերաբերյալ։ Նրանցից մեկը պատմել է մի մարմնավաճառի մասին, որն իր երեխային իր հետ տարել է այցելուների հետ հանդիպման ժամանակ։ Մարմնավաճառի ու երեխայի մասին կարճ պատմությունը դարձել է այն «վառվող կայծը», որ ստիպել է նրան պատմել այս պատմությունը, և այն դարձել է «Թեհրանյան տաբուի» սյուժեի տարրերից մեկը։ Վերնագիրը վերցված է սեքսի հանդեպ տաբուից, որ առկա է Իրանում. մարդիկ բացահայտ չեն կարող խոսել այդ մասին։ Ըստ նրա ֆիլմը «կոտրում է լռությունը, կոտրում է տաբուները»։
Նա ասել է նաև, որ այս ֆիլմը նկարահանելու նպատակն է սոցիալական փոփոխություններ առաջ բերել իր հայրենի երկրում։
Քանի որ ֆիլմն անհնար էր նկարահանել Թեհրանում, Սուզանդեհն օգտագործել է նկարների մոնտաժի տեխնիկան` համադրելով կենդանի գործողությունները և հնարավորություն տալով իրանյան տեսողական տարրերին ազդել յուրաքանչյուր տեսարանի վրա։


== Ծանոթագրություններ ==


== Արտաքին հղումներ ==
Հարցազրույց Կաննում` Ալի Սուզանդեհի հետ
Գութենբերգ (Վերին Ֆրանկոնիա)

Գութենբերգ (գերմ.՝ Guttenberg), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության ներքո։ Մտնում է Կուլմբախ շրջանի կազմի մեջ։ Բնակչությունը 536 մարդ է (2009 թվականի դեկտեմբերի 31-ի տվյալներով)։ Զբաղեցնում է 10,66 կմ² տարածք։ Պաշտոնական կոդը՝ 09 4 77 118։
Կոմունան ստորաբաժանվում է 14 գյուղական համայնքների։


== Վարչական բաժանում ==


== Ծանոթագրություններ ==


== Արտաքին հղումներ ==
Բնակավայրի պաշտոնական կայք
Գըրմա

Գըրմա, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Գլինյանկա (այլ կիրառումներ)

Գլինյանկա, կարող է վերաբերել՝

Գլինյանկա - գյուղ, Ուկրաինայի Վիննիցայի մարզի Բառի շրջանում
Գլինյանկա - գյուղ, Ուկրաինայի Վոլինի մարզի Լյուբոմլի շրջանում
(4711) Կաթի

(4711) Կաթի (անգլ.՝ Kathy), աստերոիդ աստերոիդների հիմնական գոտում։ Հայտնաբերվել է 1989 թվականի մայիսի 31-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,382752 ա. մ., առավելագույնը մոտենում է 1,7696 ա. մ. հեռավորության վրա և հեռանում 2,9959 ա. մ.։ Արեգակի շուրջ մեկ ամբողջական պտույտ է կատարում 1343,44 երկրային օրվա ընթացքում, իր ուղեծրով շարժվելով միջինում 0,26797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4711) Կաթի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Baker & McKenzie

Baker & McKenzie (Բեյքեր ընդ ՄաքՔենզի), 1949 թվականին Չիկագոյում Ռասել Բեյքերի և Ջոն ՄաքՔենզիի կողմից հիմնադրված և հետագայում համաշխարհային դարձած իրավաբանական ֆիրմա։ Ունի աշխարհի 46 երկրներում տեղակայված 73 գրասենյակում աշխատող ավելի քան 4 հազար իրավաբան։
Որպես միջազգային ֆիրմա, Baker & McKenzie-ին չունի որևԷ երկրի գերակշռող ներկայացուցչություն, քանի որ իրավաբանների ավելի քան 80 տոկոսն աշխատում է ԱՄՆ-ից դուրս՝ աշխարհի 60 երկրներում, խոսում են 75 լեզուներով և անգլերենով որպես ընդհանուր լեզու։
Ընկերության եկամուտը 2012 ֆինանսական տարում կազմել է 2 միլիարդ 313 միլիոն ԱՄՆ դոլար։ ԱՄՆ-ի ֆիրմաների միջև Baker & McKenzie-ն իրավաբանների թվով ամենախոշորն է և 2012 թվականի դրությամբ ամենաեկամտաբերն է։


== Տես նաև ==
100 խոշորագույն իրավաբանական ֆիրմաների ցանկ ըստ եկամտի


== Ծանոթագրություններ ==


== Արտաքին հղումներ ==
Պաշտոնական կայք Archived 2004-10-16 at the Wayback Machine.
Ալպերտ Հերբ

Ալպերտ Հերբ (անգլ.՝ Herb Albert, լրիվ անունը անգլ.՝  Herbert Alpert,  ծնվ․ 31 մարտ 1935),  ամերիկյան փողահար, կոմպոզիտոր և բիզնեսմեն։
Ալպերտի հայրը, դերձակ Լուիս Ալպերտ (1897-?), 1910 թվականին արտագաղթել է ԱՄՆ Ուկրաինայի Ռադոմիշլ նահանգից, մայրը՝ Տիլլի Գոլդբերգը (1905-1994), ծագումով Ռումինիայից էր։  Ալպերտն Հերբը իր երկարատև կարիերայի ընթացքում ձայնագրել է 14 պլատինե և 15 ոսկե ալբոմ, բազմիցս գլխավորել է «Billboard» ամսագիրը, շահել է 7 «Գրեմմի»-ի մրցանակ։
Ալպերտը երաժշտական կարիերան սկսել է 1950-ական թվականների երկրորդ կեսից, երբ նա հիթեր էր գրում փոփ երգիչների համար (այդ թվում նշանակալից, ինչպես Սեմ Կուկի «Wonderful World»-ը )։ Շուտով նա սկսում է հետաքրքրվել փողային գործիքներով և ստեղծում է The Tijuana Brass նվագախումբը, որի բոլոր երաժիշտները նվագում էին այդպիսի գործիքների վրա։ Միասին նրանք ձայնագրեցին մի քանի գործիքային սկավառակներ, ինչպիսիք են «Whipped Cream & Other Delights» և «Going Places» (երկուսն էլ-1965թ)։
1968 թվականին գրված Բերտ Բակարակի «This Guy’s in Love with You» ստեղծագործությունը, որտեղ Ալպերտը ոչ միայն նվագում է շեփոր, այլ նաև երգում, զբաղեցնում է 1-ին հորիզոնականը Billboard Hot 100-ում։ Ոգեշնչվելով այդ հաջողությունով, լուծարում է Tijuana Brass-ը և սկսում է մենակատարի կարիերան, որի գագաթնակետը հասավ ամենավաճառվող «Rise»-ով(1979), որը տարիներ անց նմուշ դարձավ ռեփեր Notorious B.I.G. հետմահու թողարկված «Hypnotize»(1997) սուպեր հիթը։
Ալպերտ Հերբն իր ազատ ժամանակը երաժշտությունից նվիրում էր իր հոբբիին՝ վերացական նկարչության և քանդակագործությանը։ Նա միաժամանակ հիմնադիրը և համասեփականատերն է A&M Records ձայնագրման ստուդիայի, որը բացել է ամերիկյան փոփ երաժշտության գերաստղերը ՝ The Carpenters դուետից մինչև Ջանեթ Ջեքսոն ։


== Ծանոթագրություններ ==
Ղազախերեն Վիքիպեդիա

Ղազախերեն Վիքիպեդիա (ղազ.՝ Қазақша Уикипедия), Վիքիպեդիա հանրագիտարանի ղազախերեն բաժինը։


== Պատմություն ==
Ղախազերեն լեզվային բաժինը բացվել է 2002 թվականի հունվարի 3-ին։ Ղազախերեն Վիքիպեդիայի յուրահատկությունը նրանում է, որ այն գրվում է երեք տարբեր գրային համակարգերով՝ կիրիլիկ (Ղազախստան, Ռուսաստան և Ուզբեկստան), լատինական (Թուրքիա) և արաբական(Չինաստան և Իրան)։ Այդ փորձը օգտագործվում են այլ Վիքիպեդիաները, որոնք նույնպես գրվում են մի քանի այբուբեններով։ Ղազախերեն բաժնին ամենամեծ ազդեցությունը ունեն Վիքիպեդիայի ռուսերեն և անգլերեն բաժինները, որոնցից թարգմանում են հոդվածները և կաղապարները։


== Վիճակագրություն ==
7 Ապրիլի 2023 դրությամբ Վիքիպեդիայի ղազախերեն բաժինը ունի 233 159 հոդված։ Կա 128 646 գրանցված մասնակից, որոնցից 315 վերջին 30 օրվա ընթացքում որևէ գործողություն են կատարել ղազախերեն բաժնում, իսկ 14 մասնակից ունի ադմինիստրատորի կարգավիճակ։ Խմբագրումների ընդհանուր թիվը կազմում է 3 145 259։


== Հոդվածների թիվը ==

2007  - 1000 հոդված։
մարտ 2008  - 2000 հոդված։
մարտ 2009  - 3000 հոդված։
հունվար 2010  - 6000 հոդված։
հունվարի 17 2010  - 7000 հոդված։
մարտի 10 2011  - 8000 հոդված։
ապրիլի 5 2011  - 9000 հոդված։
ապրիլի 8 2011  - 16 000 հոդված։
ապրիլի 16 2011  - 20 000 հոդված։
հուլիսի 15 2011  - 25 000 հոդված։
հուլիսի 18 2011  - 30 000 հոդված։
հուլիսի 22 2011  - 35 000 հոդված։
հուլիսի 29 2011  - 40 000 հոդված։
հուլիսի 3 2011 - 45 000 հոդված։
հուլիսի 9 2011 - 50 000 հոդված։
հուլիսի 12 2011 - Ղազախերեն Վիքիպեդիան մտնում է 50 խոշորագույն Վիքիպեդիաներից ցանկ, մեկ հորիզոնական վերև լինելով թագալերեն բաժնից և մեկ ցածր լատիներենից։
հուլիսի 13 2011 - 55 000 հոդված։
հուլիսի 20 2011 - 60 000 հոդված։
հուլիսի 26 2011 - 65 000 հոդված։
օգոստոսի 14 2011 - 70 000 հոդված։
օգոստոսի 23 2011 - 75 000 հոդված։
 սեպտեմբերի 25 2011 — 500 հազար խմբագրում
հոկտեմբերի 11 2011  - 80 000 հոդված։
հոկտեմբերի 19 2011  - ղազախերեն բաժինը մտավ Վիքիպեդիայի 40 խոշորագույն բաժինների մեջ, անցնելով Էստորենեն բաժինը։
հոկտեմբերի 22 2011  - 90 000 հոդված։
հոկտեմբերի 26 2011  - 100 000 հոդված
նոյեմբերի 28 2011  - 110 000 հոդված։
դեկտեմբերի 16 2011  - 120 000 հոդված, 34-րդ տեղը վիքիների ցանկում։


== Ծանոթագրություններ ==


== Արտաքին հղումներ ==
http://www.aikyn.kz/index.php?option=com_content&task=view&id=1531
Қазақша Уикипедияны бірігіп дамытайық
Հարցերին պատասխանում է "ՎիքիԲիլիմ" ղազախական հիմնադրամի Ռաուան Կենժեխանուլին
Ալեքսանդր Գինեցինսկի

Ալեքսանդր Գրիգորևիչ Գինեցիսկի (ռուս.՝ Александр Григорьевич Гинецинский, նոյեմբերի 17, 1895(1895-11-17), Վոլոգդա, Ռուսական կայսրություն - հոկտեմբերի 24, 1962(1962-10-24), Լենինգրադ, ՌԽՖՍՀ, ԽՍՀՄ), ռուս խորհրդային ֆիզիոլոգ։ 
1922 թվականին ավարտել է Պետրոգրադի I բժշկական համալսարանը։ Գիտական աշխատանքները նվիրված են վեգետատիվ նյարդային համակարգի և էվոլյուցիոն ֆիզիոլոգիայի հարցերին։ 1923 թվականին իր ուսուցիչի՝ Լևոն Օրբելու հետ հայտնաբերել է Օրբելի-Գինեցինսկու երևույթը, ըստ որի, հոգնած կմախքային մկանի աշխատունակությունը վերականգնվում է սիմպաթիկ նյարդը գրգռելիս։
Հարապպայի քաղաքակրթություն

Հարապպայի քաղաքակրթություն, Ինդոսի հովտում, մ.թ.ա. մոտ III հազարամյակ - մ.թ.ա. XVII - XVI դդ. բարձր զարգացած քաղաքակրթություն Հյուսիսարևմտյան Հնդկաստանում։ Այժմյան ուսումնասիրությունները ցույց են տալիս, որ Հարապպայի քաղաքակրթությունը տարածված է եղել ոչ միայն Ինդոսի հովտում, այլև ընդգրկել է արևմուտքից արևելք՝ Սուտկագան-Դորից (Պակիստան) մինչև Ալամգիրպուր (Հնդկաստանի Ուտտար-Պրադեշ նահանգ), հյուսիս-հարավ՝ Ռուպարից (Փենջաբ) մինչև Գուջարատ (Հնդկաստան) ընկած երկրամասերը։ Հարապպայի քաղաքակրթությունը գրավել է առավել մեծ տարածք, քան Նեղոսի հովտի և Միջագետքի քաղաքակրթությունները միասին։ Հարապպայի քաղաքակրթության հնավայրերից առավել արժեքավոր են Հարապպան, Մոհենջո-Դարոն, Չանհու-Դարոն՝ Պակիստանում, Լոտհալը, Կալիբանգանը և Ռուպարը՝ Հնդկաստանում։ Հարապպայի քաղաքակրթություն ստեղծող ժողովուրդը, որն զբաղվել է հողագործությամբ, անասնապահությամբ և արհեստագործությամբ, կերտել է արվեստի հոյակապ նմուշներ, ունեցել սեփական գիր, բնակվել է լավ հատակագծված քաղաքներում ու գյուղերում։
Հարապպայի քաղաքակրթության քաղաքներին առավել բնորոշ են ուղիղ, միմյանց հատող, հյուսիսից հարավ և արևելքից արևմուտք ձգվող փողոցները։ Տները կառուցվել են թրծած աղյուսներով, գյուղերում և փոքր բնակավայրերում օգտագործվել է նաև հում աղյուս։ Հարապպայի քաղաքակրթության խոշոր կենտրոններն ունեցել են միջնաբերդ, որը երբեմն (օրինակ՝ Հարապպայում) շրջափակվել է ներսից հում, դրսից՝ թրծած աղյուսե, հանգուցային կետերում՝ աշտարակներ ունեցող հաստ պատով։ Պարզված է, որ Հարապպայի քաղաքակրթության բնակիչները պատրաստել են բամբակե գործվածքներ, պղնձե և բրոնզե գործիքներ, տնտեսական և կենցաղային այլ առարկաներ, զենքեր, նախշազարդ բազմապիսի խեցեղեն։ Զարգացման բարձր մակարդակի վրա են եղել քանդակագործությունը և կնիքի փորագրությունը։ Կենցաղային առարկաների վրա հայտնաբերված արձանագրությունները, որոնք գրված են աջից ձախ, դեռևս վերծանված չեն։ Կրոնական պաշտամունքները եղել են բազմազան, հրո զոհասեղանի առջև կատարվող ծիսակատարությունից բացի, հավանաբար, պաշտվել է նաև Շիվա աստծո նախատիպը, երկրպագվել են ծառերը, կենդանիները։ Նկատի առնելով, որ Հարապպայի քաղաքակրթության հասարակությունը բազում ընդհանրություններ է ունեցել Շումերի հասարակության հետ, ենթադրվում է, որ Հարապպայի քաղաքակրթությունը եղել է վաղ դասակարգային հասարակություն՝ ստրկատիրական կացութաձևով։ Հարապպայի քաղաքակրթության քաղաքական կարգը, ըստ երևույթին, հին արևելյան տիպի բռնապետություն էր։
Գիշերային թռիչք (պատմվածք)

Գիշերային թռիչք (ֆր.՝ Vol de Nuit), ֆրանսիացի գրող Անտուան դը Սենտ-Էքզյուպերիի առաջին պատմվածք։ Առաջին անգամ լույս է տեսել 1931 թվականին և դարձել է համաշխարհային գլուխգործոց։


== Պատմություն ==
Գիրքը պատմում է Էքզյուպերիի կյանքի այն տարիների մասին, երբ ինքը եղել է Արգենտինայի օդանավակայանի օդաչու և տնօրեն։ Կերպարների բնութագիրը հիմնված է այն մարդկանց խառնվածքի վրա, որոնց հեղինակը ճանաչել է Հարավային Ամերիկայում։ Պատմվածքի հերոս Ռիվիերի կերպարը համընկնում է օդանավակայանի նախագահի՝ Դիդիեր Դադուարի կերպարին։
Շատ դրվագներ հայտնվում են նաև Էքզյուպերիի հուշերում՝ գրված 1939 թվականին՝ «Քամի, ավազ և աստղեր» ստեղծագործության մեջ։


== Սյուժե ==
Ֆաբիանը օդային փոստի օդաչու է Պատագոնիայի փոստից։ Ռիվիերը Ֆաբիանի վերադասն է, ով նրան հրամայում է թռչել հենց այն գիշեր, երբ մրրկահողմ է սկսվում Արգենտինայում։ Ֆաբիանի կինն սպասում է ամուսնուն։ Իրավիճակը գնալով դառնում է ավելի վտանգավոր, այնքան, որ Ֆաբիանը մահվան ճիրաններում է հայտնվում։ Հետո ռադիոհաղորդագրություն է ուղարկում, բայց Ռիվիերը չի կարողանում ոչ-ինչ անել։ Թռիչքն ավարտվում է այնտեղ, բայց արդեն Ֆաբիանը զոհված է լինում։


== Մրցանակներ ==
«Գիշերային թռիչք» պատմվածքն ստացել է Ֆեմինա մրցանակ, որը համարվում է Ֆրանսիայի կարևորագույն գրական մրցանակներից։


== Ծանոթագրություններ ==


== Գրականություն ==
Անտուան դե Սենտ Էքզյուպեր - «Գիշերային թռիչք։ Մարդկանց երկիրը։ Փոքրիկ իշխանը։»
Գեջալի Կայա

Գեջալի Կայա, լեռ Ադրբեջանի Ղազախի շրջանում, Փոքր Կովկաս լեռնահամակարգում։


== Ծանոթագրություններ ==
Վահե Պարսումյան

Վահե Պարսումյան (1943, Բեյրութ, Լիբանան), հայ նկարիչ։


== Կենսագրություն ==
Վահե Պարսումյանը ծնվել է Բեյրութում։ 1960-ական թվականներին սովորել է Բեյրութի գեղարվեստի ակադեմիայում։ 1973 թվականից հաստատվել է Փարիզում, մասնակցել ցուցահանդեսների եվրոպական երկրներում։ Հեղինակ է գրաֆիկական լուծումներով գեղանկարչական կոմպոզիցիաների, որոնց բնորոշ են եռանկյուն, ուղղանկյուն գունաձևերը՝ հաճախ պարփակված սպիտակավուն գունեզրերով։ Պարսումյանը գաղափարավերացական արվեստի ներկայացուցիչ է։


== Ստեղծագործություններ ==
«Տարանցում», 1975
«Արվեստանոց», 1986 թվական, ՀԱՊ


== Ցուցահանդեսներ ==
Անհատական ցուցահանդեսներ է ունեցել Բեյրութում (1970, 1973, 2013 թվականներ, Համազգային «Լյուսի Թութունջյան» պատկերասրահ)։ 
Խմբակային ցուցահանդեսների է մասնակցել Ֆրանսիայում, Գերմանիայում, Անգլիայում, Հարավսլավիայում։


== Մրցանակներ ==
Տուլոն քաղաքի մրցանակ


== Ծանոթագրություններ ==
Այխենդորֆ

Այխենդորֆ (գերմ.՝ Eichendorf),կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դինգոլֆինգ Լանդաու շրջանի կազմի մեջ։ Բնակչությունը 6434 մարդ է (2010 թվականի դեկտեմբերի 31–ի տվյալներով)։ Զբաղեցնում է 98,19 կմ² տարածք։ Պաշտոնական կոդ՝ 09 2 79 113։
Կոմունան ստորաբաժանվում է 118 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք
Ձորակապի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Ձորակապ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (20 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իրիշատ Վերին

Իրիշատ Վերին, գյուղ Արևմտյան Հայաստանում, Վանի վիլայեթի Արճեշի գավառակում։ Հանդիսանում էր Երիշատ գյուղի մի մասը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քրեյգհեդի շրջան (Արկանզաս)

Քրեյգհեդ (անգլ.՝ Craighead County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.841 կմ² է, բնակչությունը՝ 96.443 մարդ (2007 թ. տվյալներով)։ Շրջկենտրոնն է Ջոնսբորո և Լեյկ բնակավայրը։ Կազմավորվել է 1859 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
(9995) Ալուետե

(9995) Ալուետե (անգլ.՝ Alouette), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,38993 ա. մ., առավելագույնը մոտենում է 2,0035 ա. մ. հեռավորության վրա և հեռանում 2,7763 ա. մ.։ Արեգակի շուրջ մեկ ամբողջական պտույտ է կատարում 1349,51 երկրային օրվա ընթացքում, իր ուղեծրով շարժվելով միջինում 0,266763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9995) Ալուետե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նարգիլե

Նարգիլե (նաև հուքա, կալյան (պարսկերեն՝ قلیان - ghalyân, ghalyun) կամ շիշա شیشه), մեկ կամ ավելին ձողեր ունեցող ծխելու սարք` ներշնչվող ծուխը ֆիլտրելու և սառեցնելու հարմարանքով։ Ֆիլտրի դեր է կատարում ջրով, գինով կամ այլ հեղուկով ամանը։ Ամանի մեջ ծխելու բաժակ է տեղադրված, որի ծայրը միացած է ջրի տակ գնացող ձողին։ Ծխելու ժամանակ նարգիլեի ամանում նոսրացում է առաջանում, որի շնորհիվ ծուխը հեղուկի միջով բարձրանում է և ծխամորճի ձողով անցնում է ծխողի բերանը։
Նարգիլեի ծուխը պարունակում է մի շարք թունավոր նյութեր, որոնք առաջացնում են թոքի քաղցկեղ, սրտային և այլ հիվանդություններ։ Մեկ անգամ նարգիլե ծխողները մեկ անգամ ծխելիս մոտավորապես 100 անգամ ավելի շատ ծուխ են ներշնչում, քան սովորական ծխախոտ ծխելիս։ Չնայած որ նարգիլեի ծուխը ավելի քիչ նիկոտին է պարունակում, այն նույնպես կարող է առաջացնել կախվածություն ։


== Ծանոթագրություններ ==


== Արտաքին հղումներ ==
WHO Report on water pipe (hookah), by WHO Study Group on Tobacco Product Regulation (TobReg).
Some Facts about Hookah Tobacco
Critique of the WHO Report on water pipe (hookah) by Chaouachi Kamal. A Critique of WHO's TobReg "Waterpipe Tobacco Smoking: Health Effects, Research Needs and Recommended Actions by Regulators". Journal of Negative Results in Biomedicine 2006 (17 Nov); 5։17
Scientific Evidence of the Health Risks of Hookah Smoking Archived 2008-07-10 at the Wayback Machine. (University of Maryland, College Park։ June 9, 2008, vol 17, issue 23
Երեք հաստլիկները

Երեք հաստլիկները (ռուս.՝ Три толстяка), խորհրդային մուլտիպլիկացիոն ֆիլմ, որը նկարահանվել է 1963 թվականին, Վալենտինա և Զինաիդա Բրումբերգները կողմից։


== Սյուժե ==
Մուլտֆիլմը ստեղծվել է գրող Յուրի Օլեշայի համանուն հեքիաթի մոտիվներով, որը մի երկրի մասին էր, որտեղ կառավարում էին դաժան Հաստլիկները, որոնց հաղթում է ժողովուրդը` կրկեսային դերասաններ Տիբուլի և Սուոկի, բժիշկ Գասպարի, զինագործ Պրոսպերի և նրանց ընկերների գլխավորությամբ։ 


== Ստեղծողները ==


== Դերերը հնչյունավորել են ==
Բժիշկ Գասպար` Լև Սվերդլին
Սուոկ` Նադեժդա Ռումյանցևա
Տուտիի ժառանգորդ` Մարիա Վինոգրադովա
Հորաքույր Հանիմեդ` Տատյանա Պելտցեր (լուսագրերում նշված է որպես Ե. Պելտցեր)
Պրոսպերո` Օլեգ Եֆրեմով
Տիբուլ` Ալեքսեյ Կոնսովսկի
Երեք Հաստլիկներ` Անդրեյ Տուտիշկին
Գունավոր փուչիկների վաճառող, Ռազդվատրիս` Գեորգի Վիցին (լուսագրերում ցուցադրված չէ)
Խոհաարները` Կլարա Ռումյանովա (լուսագրերում ցուցադրված չէ)
Տեքստը կարդում է` Յակոբ Սմոլենսկի


== Տարբերությունները գրքից ==
Այս էկրանավորումը իր սյուժեով շատ քիչ է տարբերվում վեպի սյուժեից` համեմատած ավելի ուշ տարբերակների հետ։ Այնուամենայնիվ, կան մի քանի էական տարբերություններ։

Բացակայում են այնպիսի կերպարներ, ինչպիսիք են գիտնական Տուբը և ուժեղ մարդ Լապիտուպը։
Սուոկի և Տուտտի ազգակցական կապի մասին ոչինչ չի ասվում։


== Փաստեր ==
«Երեք հաստլիկները» աուդիոհեքիաթում 1990-ական թվականների երկրորդ կեսերին TWIC աուդիոկաստեներով թողարկվել է հորաքույր Հաննիմեդ երգը, Տ. Պելտցերի կատարմամբ փոխառվել է հենց այդ մուլտֆիլմից։


== Վիդեո ==
1990-ական թվականների կեսերին մուլտֆիլմը թողարկվել է վիդեոսկավառակներով` Studio PRO Video մուլտֆիլմերի ժողովածուում և «Սոյուզ» ստուդիայում։ 
2003 թվականին մուլտֆիլմնը թողարկվել է DVD-ով` «Սիրելի մուլտֆիլմերի ոսկե հավաքածու» թողարկումներից մեկի ժամանակ։  


== Տե՛ս նաև ==
Երեք հաստլիկները (ֆիլմ)


== Աղբյուրներ ==
Асенин С.В.. Волшебники экрана: Драматургия мультфильма. Проблема экранизации 3d-master.org.
Сергей Капков Мастера дураковаляния // Киноведческие записки. Вып. 80, 2006
Сергей Капков Интервью с Ланой Азарх «ГАЗЕТА» 25.07.2004


== Ծանոթագրություններ ==


== Արտաքին հղումներ ==
«Три толстяка» մուլտֆիլմը «Անիմատոր.ռու» կայքում
406

406 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 406 թվականն է, 
V դարի 6-րդ տարին։


== Դեպքեր ==


== Ծնունդներ ==


== Մահեր ==
Լապովա (Մորոժևկայի վտակ)

Անվան այլ կիրառումների համար տե՛ս՝ Լապովա (այլ կիրառումներ)Լապովա  (ռուս.՝ Лапова ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սպիտակ ծով գետի ափին։ Գետի երկարությունը 235 կմ է։


== Ջրային գրանցամատյանի տվյալներ ==

Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033201
Հիդրոլոգիական ուսումնասիրությունների կոդը - 103003320
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բհանա

Բհանա, պիեսի տեսակ հնդկական դասական դրամատուրգիայում։ Առաջացել է ժողովրդական մնջախաղից։ Բհանան մեկ արարից բաղկացած ֆարս է, որը սովորաբար պատկերում է միջնադարյան քաղաքի կյանքից իրադարձություններ։ Հաճախ ներառում է սոցիալական երգիծանքի տարրեր։ Բհանային մասնակցում է մեկ դերասան, ով կատարում է վիտայի դեր, դիմում է ենթադրյալ գործող անձանց և իբր կրկնում է նրանց կողմից արտաբերած ռեպլիկները։


== Ծանոթագրություններ ==
Ակմեիզմ

Ակմեիզմ (հունարեն՝ άκμη - «ինչ-որ բանի բարձր աստիճան, ծաղկող ուժ»), գրական ուղղություն, մոդեռնիստական հոսանք XX դարի 10-ական թթ. ռուսական պոեզիայում, որը ձևավորվել է մշակութային ճգնաժամի պայմաններում։
«Ակմեիզմ» տերմինը 1912 թվականին առաջարկել են Նիկոլայ Գումիլյովը և Սերգեյ Գորոդեցկին. նրանց կարծիքով ճգնաժամ ապրող սիմվոլիզմին փոխարինելու է եկել նախկինների փորձը ընդհանրացնող և պոետին ստեղծագործական հաջողությունների նոր բարձունքի բերող ուղղություն։ Ժամանակակիցները տվել են տերմինի այլ բացատրություններ. Վլադիմիր Պյաստը տեսնում էր դրա ծագումը Աննա Ախմատովայի կեղծանվան մեջ, որը լատիներեն հնչում էր որպես «akmatus», իսկ որոշներն էլ մատնանշում էին տերմինի կապը հունական «akme»՝ «եզր, ծայր» բառի հետ։
Ակմեիստները ստեղծեցին «Պոետների ցեխ» խմբակը (1911-1914 և 1920-1922 թվականներ), հրատարակեցին «Հիպերբորեյ» ամսագիրը։ Հակադրվում էին սիմվոլիզմի միստիկ ձգտումներին, քարոզում էին իրականության կոնկրետ-զգայական ընկալում և պահանջում էին բառին վերադարձնել իր նախնական, ոչ սիմվոլիկ իմաստը։


== Ակմեիզմը գրողների ստեղծագործություններում ==
Ակմեիզմի տեսաբաններն ու գեղարվեստական կիրառողներն են Նիկոլայ Գումիլյովը («Սիմվոլիզմի և ակմեիզմի ժառանգությունը» հոդվածը, 1913 թվական), Սերգեյ Գորոդեցկին («Մի քանի հոսանքներ արդի ռուսական պոեզիայում» հոդվածը, 1913 թվական), Օսիպ Մանդելշտամը («Ակմեիզմի առավոտը» հոդվածը, 1919 թ.), Աննա Ախմատովան, Միխայիլ Զենկևիչը, Գեորգի Իվանովը, Ելիզավետա Կուզմինա-Կարավաևան և ուրիշներ։


== Ծանոթագրություններ ==


== Գրականություն ==
Казак, В. Лексикон русской литературы XX века = Lexikon der russischen Literatur ab 1917 / [пер. с нем.]. — М. ։ РИК «Культура», 1996. — XVIII, 491, [1] с. — 5000 экз. — ISBN 5-8334-0019-8.
Кихней Л. Г. Акмеизм։ Миропонимание и поэтика. — М.։ Планета, 2005. Изд. 2-е. 184 с. ISBN 5-88547-097-X.


== Արտաքին հղումներ ==
A Brief Guide to Acmeism
Н. Гумилёв. «Наследие символизма и акмеизм» (ռուս.)
Статья в энциклопедии «Кругосвет» (ռուս.)
Статья в «Литературной энциклопедии» (1929) (ռուս.)
(3745) Պետաև

(3745) Պետաև (անգլ.՝ Petaev), աստերոիդ աստերոիդների հիմնական գոտում։ Հայտնաբերվել է 1949 թվականի սեպտեմբերի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,43031 ա. մ., առավելագույնը մոտենում է 1,8288 ա. մ. հեռավորության վրա և հեռանում 3,0318 ա. մ.։ Արեգակի շուրջ մեկ ամբողջական պտույտ է կատարում 1383,86 երկրային օրվա ընթացքում, իր ուղեծրով շարժվելով միջինում 0,260143 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3745) Պետաև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուռլա

Յուռլա (ռուս.՝ Юрла), գյուղ Ռուսաստանի Պերմի երկրամասի Յուրլինսկի շրջանի կազմում։
Բնակչությունը վերջին գրանցված տվյալներով կազմում էր 4200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիերֆիտ սյուր Լուար

Պիերֆիտ սյուր Լուար (ֆր.՝ Pierrefitte-sur-Loire), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Դոմպիեր սյուր Բեբր կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03207։


== Բնակչություն ==
Համայնքի բնակչությունը 2008 թվականին կազմում էր 517 մարդ։


== Տնտեսություն ==
2007 թվականի տվյալներով 335 աշխատունակ տարիքի մարդկանցից (15-64 տարեկան) 222-ը տնտեսապես ակտիվ էին, 113-ը անգործունակ (ակտիվության ցուցանիշը 66,3 %, 1999 թվականին եղել է՝ 66,7 %)։ 222 աշխատունակ բնակիչներից 203-ը աշխատում էին (120 տղամարդ և 83 կին), անաշխատանք էին 19-ը (10 տղամարդ և 9 կին)։ 113 անգործունակ մարդկանցից 17-ը աշակերտներ կամ ուսանողներ են, 48-ը թոշակառու, 48-ը անաշխատունակ էին այլ պատճառներով։


== Տեսարժան վայրեր ==
Սեն Ռեմի եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պիերֆիտ սյուր Լուար» (ֆրանսերեն)։ Արխիվացված օրիգինալից 2012-09-24-ին։ Վերցված է 2012-6-7 
«Պիերֆիտ սյուր Լուար» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Նովովասիլևկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ՆովովասիլևկաՆովովասիլևկա (ուկրաիներեն՝ Нововасилівка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Նովովասիլևկա գյուղում բնակվում էր 776 մարդ։ Բնակավայրը զբաղեցնում է 0,881 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պապիե-մաշե

Պապիե-մաշե (ֆր.՝ papier mache, բառացի՝ ծամված, ճմռտված թուղթ), կաղապարմանը հեշտությամբ ենթարկվող խմորանման զանգված, որ ստացվում է մանրաթելավոր նյութերից (թուղթ, ստվարաթուղթ ևն)՝ սոսնձանյութերի, օսլայի, գիպսի և այլ խառնուրդով («թղթախմոր»)։ Պապիե-մաշեից պատրաստում են խաղալիքներ, գրենական պիտույքներ, բուտաֆորիա, զարդատուփեր ևն, հաճախ լաքապատում ու զարդապատում։